turjo4nis/wikipedia-bn-dump-20250701 huggingface dataset:
শিক্ষায় একুশে পদক বিজয়ীদের তালিকা

শিক্ষায় একুশে পদক বাংলাদেশের শিক্ষাবিদদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের শিক্ষায় অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

বিজয়ীদের তালিকা

আরও দেখুন 
 ভাষা আন্দোলনে একুশে পদক বিজয়ীদের তালিকা
 মুক্তিযুদ্ধে একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 ভাষা ও সাহিত্যে একুশে পদক বিজয়ীদের তালিকা
 শিল্পকলায় একুশে পদক বিজয়ীদের তালিকা
 সাংবাদিকতায় একুশে পদক বিজয়ীদের তালিকা
 বিজ্ঞান ও প্রযুক্তিতে একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা
 অর্থনীতিতে একুশে পদক বিজয়ীদের তালিকা

তথ্যসূত্র

বহিঃসংযোগ 

একুশে পদক
ছোট শিব মন্দির, পুঠিয়া

ছোট শিব মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি।

অবস্থান 
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া রাজবাড়ীর বিশাল মন্দির চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি।  মন্দিরটি পাঁচ আনী রাজবাড়ী হতে ৫০ মিটার দক্ষিণে পুঠিয়া-আড়ানী সড়কের পূর্বপাশে অবস্থিত।

অবকাঠামো 
মন্দিরটি ইট, চুন, সুরকি দিয়ে বর্গাকারে নির্মিত। ছোট আকৃতির এ মন্দিরের একটি মাত্র কক্ষ রয়েছে। মন্দিরের দক্ষিণ দেয়ালে ১টি মাত্র প্রবেশপথ আছে। মন্দিরের কার্নিশগুলো পোড়ামাটির অলংকরণদ্বারা সজ্জিত এবং আংশিক বাঁকানো। এর প্রতিটি বাহুর দৈর্ঘ্য ৪.২০ মিটার। এর ৪ কোণে ৪ টি এবং চূড়ায় একটি ফিনিয়েল আছে।

ইতিহাস
মন্দিরে কোন শিলালিপি পাওয়া যায়নি। তবে ধারণা করা হয়, এটি ১৮০০ শতকের প্রথম দিকে নির্মিত।

চিত্রশালা

আরো দেখুন
 গোপাল মন্দির
 বড় শিব মন্দির
 ছোট আহ্নিক মন্দির

তথ্যসূত্র 

রাজশাহী জেলার প্রত্নতাত্ত্বিক স্থাপনা
রাজশাহী জেলার হিন্দু মন্দির
রাজশাহী জেলার দর্শনীয় স্থান
পুঠিয়া মন্দির চত্বর
বাগদুয়ার ঢিবি

বাগদুয়ার ঢিবি বাংলাদেশের রংপুর বিভাগের মিঠাপুকুর উপজেলায় অবস্থিত একটি প্রাচীন মন্দির। বাগদুয়ারা হল হারিয়ে যাওয়া অনেক পুরানো কীর্তির মত একটি কীর্তি। বর্তমান এর প্রকৃত অস্তিত্ব কিছু ধ্বংসাবশেষ দেখে অনুমান করা হয়। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান
মিঠাপুকুর উপজেলা থেকে কয়েক কিলোমিটার দূরে ভেন্ডাবাড়ির পাশে উদয়পুর ধাপ অবস্থিত। উদয়পুর থেকে এক কিলোমিটার দক্ষিণ-পশ্চিমে বাগদুয়ারার অবস্থান।

বিবরণী
বাগদুয়ার ঢিবিটির সম্পর্কে কোন সঠিক তথ্য পাওয়া যায় না। জনশ্রুতি অনুসারে, বাগদুয়ার মন্দিরটি নামকরণ করা হয়েছে বাগদেবীর নামানুসারে। বর্তমানে জীর্ণ মন্দিরটির চারপাশেই পূর্বে প্রাচীনকৃর্তি ছিল বলে মনে করা হয়। স্থানীয় লোককথা অনুসারে, উদয়পুর-বাগদুয়ারার রাজা ছিলেন ভবচন্দ্র। তিনি ছিলেন নাথসাহিত্যের নায়ক গোপীচন্দ্রের পুত্র। এই রাজাদের আমলেই মন্দিরটি তৈরি করা হয়েছিল বলে ধারণা করা হয়ে থাকে। তবে ইতিহাসবিদগণ মনে করেন, এটি বৌদ্ধ রীতিতে তৈরি মন্দির।

আরো পড়ুন
 সীতাকোট বিহার
 অরুণ ধাপ
 চোর চক্রবর্তীর ঢিবি
 ঘোড়াঘাট দুর্গ
 বার পাইকের গড়

তথ্যসূত্র

মিঠাপুকুর উপজেলা
রংপুর জেলার প্রত্নতাত্ত্বিক স্থাপনা
রংপুর জেলার দর্শনীয় স্থান
কৃষ্ণপুর গোবিন্দ মন্দির, পুঠিয়া

কৃষ্ণপুর গোবিন্দ মন্দির, পুঠিয়া, রাজশাহী জেলার অন্যতম প্রত্নতাত্ত্বিক স্থাপনা হিসেবে বিবেচিত। স্থানীয়ভাবে এটি সালামের মঠ নামেও পরিচিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান
পুঠিয়া বাজার থেকে দেড় কি:মি: পশ্চিম দিকে খোলা মাঠের ভিতরে ছোট এই মন্দিরটি অবস্থিত। স্থানীয়ভাবে এই স্থাপনাটিকে সালামের মঠ হিসাবে ডাকা হয়। কিন্তু প্রকৃতপক্ষে এটি একটি গোবিন্দ মন্দির।

স্থাপত্যশৈলী
মন্দিরটি বর্গাকারে নির্মিত। মন্দিরের প্রতিটি বাহুর দৈর্ঘ্য ৪.২৫ মিটার। মন্দিরের পূর্ব ও দক্ষিণ দেয়ালে একটি করে দরজা আছে। তবে পূর্ব প্রবেশ পথটির বাইরের দুপাশে এবং উপরে পোড়ামাটির চিত্রফলক দ্বারা নান্দনিকভাবে অলংকৃত। অলংকুত পূর্ব পাশের খিলান দরজাটিই মূলত প্রধান প্রবেশ পথ। পূর্ব পাশের প্রবেশ প্রথের পাশে ও উপরে তেমন কোন অলংকরণ নেই। মন্দিরের উপরে একটি উঁচু শিখর ছাদ আছে এবং এর উপরে ফিনিয়েল বিদ্যমান।

ছাদের কার্ণিশ এবং কর্ণারসমূহ পোড়ামাটির চিত্রফলক দ্বারা চমৎকারভাবে সজ্জিত। পশ্চিম পাশের দেয়ালের বহিরাংশ সমতল এবং কোন অলংকরণ নেই। মন্দিরের ভিতরে পশ্চিম ও উত্তর পাশের দেয়ালে ১টি করে নিস বা কুলঙ্গি আছে। সাধারনত বাতি রাখার জন্য এ ধরনের নিস বা কুলঙ্গি ব্যবহৃত হতো।

ইতিহাস
এ মন্দিরের কোন শিলালিপি পাওয়া যায় নি। তবে নির্মাণ শৈলির বিচারে এটি ১৮০০-১৮৭০ খ্রিষ্ঠাব্দে নির্মিত বলে ধারণা করা হয়।

আরো দেখুন
 গোপাল মন্দির
 বড় শিব মন্দির
 ছোট আহ্নিক মন্দির

চিত্রশালা

আরো দেখুন
 বাংলার মন্দির স্থাপত্য
 রত্ন শিল্পরীতি (বাংলার মন্দির স্থাপত্যরীতি)
 চালা শিল্পরীতি (বাংলার মন্দির স্থাপত্যরীতি)

তথ্যসূত্র

বাংলার মন্দির স্থাপত্য
রাজশাহী জেলার দর্শনীয় স্থান
রাজশাহী জেলার হিন্দু মন্দির
রাজশাহী জেলার প্রত্নতাত্ত্বিক স্থাপনা
পুঠিয়া উপজেলা
২০১৬–১৭ অস্ট্রেলিয়া মহিলা ক্রিকেট দলের শ্রীলঙ্কা সফর

অস্ট্রেলিয়া মহিলা ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর, ২০১৬ সালে শ্রীলঙ্কা সফর করে। এ সফরে দলটি শ্রীলঙ্কা ক্রিকেট দলের বিপক্ষে চারটি ওডিআই ও একটি টি২০আই খেলায় অংশ নেয়। তন্মধ্যে, চারটি ওডিআইয়ের তিনটি ২০১৪-১৬ আইসিসি মহিলা চ্যাম্পিয়নশীপের অংশবিশেষ।

অস্ট্রেলিয়া ৪-০ ব্যবধানে ওডিআই সিরিজ ও একমাত্র টুয়েন্টি২০ আন্তর্জাতিকে ১০ উইকেটের ব্যবধানে জয় পায়। তন্মধ্যে, টি২০আইয়ে বলের ব্যবধানে জয়টি মহিলাদের ক্রিকেটে সর্বাধিক ব্যবধানে জয়।

দলীয় সদস্য

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

টি২০আই সিরিজ

একমাত্র টি২০আই

তথ্যসূত্র

বহিঃসংযোগ 
 ইএসপিএন ক্রিকইনফোতে সিরিজের পাতা 

২০১৪-১৬ আইসিসি মহিলা চ্যাম্পিয়নশিপ
২০১৬–১৭ আন্তর্জাতিক ক্রিকেট প্রতিযোগিতা
অস্ট্রেলিয়ায় মহিলাদের ক্রিকেট
মহিলাদের আন্তর্জাতিক ক্রিকেট সফর
শ্রীলঙ্কায় মহিলাদের ক্রিকেট
২০১৬-এ শ্রীলঙ্কান ক্রিকেট
২০১৬-এ মহিলাদের ক্রিকেট
তাড়াশ ভবন

তাড়াশ ভবন বা তাড়াশ রাজবাড়ী পাবনা জেলা সদরে অবস্থিত বাংলাদেশের একটি অন্যতম প্রত্নতাত্ত্বিক স্থাপনা। ভবনটি তৈরি করা হয়েছিল ১৮শ শতকের কোন এক সময়।

ইতিহাস
ব্রিটিশ শাসনামলে তাড়াশ রাজবাড়ীটি নির্মাণ করেন তাড়াশের তৎকালীন জমিদার রায়বাহাদুর বনমালী রায়। স্থাপত্যের দিক দিয়ে এটির সাথে ইউরোপীয় রেনেসাঁ রীতির সঙ্গে মিল পাওয়া যায়। ৮ই জানুয়ারি ১৯৯৮ সালে বাংলাদেশ সরকারের প্রত্নতত্ত্ব অধিদপ্তর এটিকে সংরক্ষিত প্রত্নতাত্ত্বিক স্থাপনা হিসেবে তালিকাভুক্ত করে। প্রত্নতত্ত্ব বিভাগ এটিকে সংরক্ষিত ঘোষণার পূর্বে ভবনটি বিভিন্ন সরকারি দপ্তর হিসেবে ও পাবনা মেডিকেল কলেজের ভবন হিসেবেও ব্যবহৃত হয়েছে কিছুদিন।

জনশ্রুতি অনুসারে, রায়বাহাদুর জমিদারের বংশধরগণ দ্বিতীয় বিশ্বযুদ্ধের সময় ১৯৪২ সালে এই ভবনটি তাদের আশ্রয়কেন্দ্র হিসেবেও ব্যবহার করেছিল।

অবকাঠামো
দেয়ালে বিভিন্ন নকশা করা এই ভবনের সামনে রয়েছে একটি বড় প্রবেশপথ। প্রবেশপথের দুপাশে রয়েছে ২টি করে বড় স্তম্ভ ও এর মাঝখানেই রয়েছে প্রবেশপথ। বর্তমানে যদিও এর নকশা অনেকটাই বিলীন হয়ে গিয়েছে। মূল ভবনটির দৈর্ঘ্যে ৩০.৪০ মিটার (১০০ ফুট) এবং প্রস্থ ১৮.২৮ মিটার (৬০ ফুট)।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
পাবনা জেলার দর্শনীয় স্থান
পাবনা জেলার প্রত্নতাত্ত্বিক স্থাপনা
ঐতিহাসিক স্থান
অধিনায়ক (চলচ্চিত্র)

অধিনায়ক ২০০৬ সালের ১৭ ফেব্রুয়ারি তারিখে মুক্তি লাভ করা একটি অসমীয়া চলচ্চিত্র। অভিনেতা যতীন বরা এইটি ছবির জন্যই প্রথম চলচ্চিত্র পরিচালনায় হাত দেওয়ার সাথে নিজে মুখ্য চরিত্রে অভিনয় করেন। কাহিনী মুনিন বরুয়ার ও কারিকরী উপদেষ্টা হিসাবে থাকে রাজেশ ভূঞা।

কাহিনী 
রাজা (যতীন বরা) নামের একজন মেকানিক ও বাকী চরিত্রসমূহের সাথে গড়ে ওঠা তার সম্পর্কের আধারে কাহিনীটি নির্মিত।

অভিনয়-শিল্পী 

 যতীন বরা
 অরূপ বরা
 নিশিতা গোস্বামী
 রিম্পি দাস
 নিকুমণি বরুয়া
 গুণ মহন্ত
 দিলীপ বরুয়া
 বাসবী ভূঞা
 অরুণ হাজারিকা
 ভবেশ দাস
 জোয়ান দত্ত
 সুরেন বরা
 জিষ্ণু কাকতী (শিশুশিল্পী)
 চেতনা দাস (অতিথি শিল্পী)
 প্রস্তুতি থেকেশর (অতিথি শিল্পী)
 জয়ন্ত দাস (অতিথি শিল্পী)
 উপকূল বরদনিয়ে (অতিথি শিল্পী)
 হিরণ্য দাস (অতিথি শিল্পী)
 দেবজিত মজুমদার (অতিথি শিল্পী)
 অয়তোষ ভূঞা (অতিথি শিল্পী)

সঙ্গীত 
চলচ্চিত্রটির সঙ্গীত পরিচালনা করে জুবিন গার্গ।

তথ্যসূত্র 

অসমীয়া ভাষার চলচ্চিত্র
২০০৬-এর চলচ্চিত্র
২০০০-এর দশকের অসমীয়া ভাষার চলচ্চিত্র
ভারতীয় নাট্য চলচ্চিত্র
২০০৬-এর নাট্য চলচ্চিত্র
আসামের পটভূমিতে চলচ্চিত্র
অনির্বাণ (চলচ্চিত্র)

অনির্বাণ ১৯৮১ সালেত মুক্তিপ্রাপ্ত একটি ক'লা-বগা অসমীয়া চলচ্চিত্র। এটি ড: ভবেন্দ্রনাথ শইকীয়া পরিচালিত দ্বিতীয় ছবি। ড: শইকীয়ার অন্যান্য ছবির মতো এই ছবির কাহিনীও তার একটি ছোটগল্পের থেকে নেওয়া হয়েছিল। গল্পটি ছিল 'প্রহরী'; রচনাকাল ১৯৬০ সালে। তিনি পরিচালনার সঙ্গে ছবিটির চিত্রনাট্য ও সংলাপও রচনা করেন। প্রযোজক ছিলেন তার পত্নী প্রীতি শইকীয়া। অনির্বাণ আঞ্চলিক ভাষার শ্রেষ্ঠ ছবির 'রজত কমল' পুরস্কার লাভ করেছিল।।

কুশীলব 
 ভোলা কটকী,
 রুণু গোস্বামী,
 সঙ্গীতা শইকীয়া
 আনন্দ মোহন ভাগবতী
 উৎপল চক্রবর্তী
 হেমন্ত দত্ত
 বিদ্যুত চক্রবর্তী
 ববিতা শর্মা
 কামিনী বরুয়া
 রীতু দাস
 অনন্ত গগিয়ে
 ঈশান বরুয়া
 চিরন্তন হাজারিকা

কলা-কুশলী 
(তথ্যতে উল্লেখ না থাকা)
 কারিকরী সহকারী: অরুণ গুহ ঠাকুরতা
 সহকারী পরিচালক: গুণসিন্ধু হাজারিকা, মাণিক বরা
 শব্দযন্ত্রী: পিযুষ কান্তি রয়
 রূপসজ্জা: দেবী হালদার

পুরস্কার 
১৯৮১ সালে অসমীয়া ভাষার শ্রেষ্ঠ ছবির রাষ্ট্রীয় পুরস্কার (রজত কমল) লাভ করে।

তথ্যসূত্র

বহিঃসংযোগ 
 

১৯৮১-এর চলচ্চিত্র
অসমীয়া ভাষার চলচ্চিত্র
ভবেন্দ্রনাথ শইকীয়া পরিচালিত চলচ্চিত্র
অনুরাধা (চলচ্চিত্র)

অনুরাধা ২০১৫ সালের ২৭ মার্চে মুক্তি লাভ করা একটি অসমীয়া চলচ্চিত্র। নারীকেন্দ্রিক কাহিনীর এই ছবিটির পরিচালক রাকেশ শর্মা। ছবিটির সহকারী পরিচালকর দায়িত্বে ছিলেন অণুপম বৈশ্য ও অনিন্দিতা কলিতা। এম এল এণ্টারটেইনমেণ্ট ও সিনে ড্রীম আনলিমিটেডএর বেনারে ছবিটির প্রযোজনা করেন প্রযোজক লুইত কুমার বর্মন। মুখ্য ভূমিকায় অভিনয় করেছেন মেঘরঞ্জনী। দিগন্ত শইকীয়া চলচ্চিত্রটিতে কার্যবাহী প্রযোজকের দায়িত্ব নেন। সঙ্গীত পরিচালনা গান প্রিয়মের। প্রিয়ম প্রথমবারের জন্য চলচ্চিত্রে সঙ্গীত পরিচালনা করেন। চিত্রগ্রহণ সূরুয ডেকার।

কাহিনী 
ব্যতিক্রমধর্মী পূর্ণদৈর্ঘ্য অসমীয়া ছবি অণুরাধা একটি সম্পূর্ণ নারীকেন্দ্রিক ছবি। কার্যবাহী প্রযোজক দিগন্ত শইকীয়ার মতে ছবিটিতে একটি নারীর অনুভূতি, আদর্শ, দৃষ্টিভঙ্গী, প্রেম, দর্শন আদি সাবলীলভাবে উপস্থাপন করার প্রচেষ্টা করা হয়।

নির্মাণ 
ফাইভ ডি কেমেরাতে ছবিটির চিত্রগ্রহণ করা হয়। চিত্রগ্রহণের জন্য জিম্মি জিব প্রযুক্তি ব্যবহার করা হয়।

অভিনয় 
চলচ্চিত্রটির মূল চরিত্রে অভিনয় করেন মেঘরঞ্জনী। এইটি তাঁর প্রথমটি পূর্ণদৈর্ঘ্য কথাছবি। নায়কের চরিত্রে অভিনয় করেন দিগন্ত হাজারিকা। অন্য অন্য চরিত্রে অভিনয়শিল্পীসকল হ'ল:
 জয় কাশ্যপ
 প্রণামি বরা
 সূরুয কলিতা
 তানিয়া নন্দী
 নয়ন শইকীয়া
 প্রশান্ত গোস্বামী
 মালবিকা ঠাকুরীয়া

কলা-কুশলী 
ছবিটির কার্য্যবাহী প্রযোজক দিগন্ত শইকীয়া। ছবিটির কাহিনী, সংলাপ, চিত্রনাট্য ও পরিচালনা রাকেশ শর্মার৷ চলচ্চিত্রটি সম্পাদনা করেন রাতুল দাস। চিত্রগ্রহণ করেন সূরুয ডেকা। মুখ্য সহকারী পরিচালক অণুপম বৈশ্য।

সঙ্গীত 

অণুরাধার সঙ্গীত পরিচালনা ও গানের কথা প্রিয়মের। গান সমূহে কণ্ঠদান করেন জুবিন গার্গ, অংগরাগ মহন্ত, রূপম ভূঞা, প্রার্থনা গগিয়ে, অনিতা বি ডেকা ও সৌরভ মহন্ত।

মুক্তি

শ্রব্য গানের অডিয়ো 
২০১৪ সালের ১৪ ফেব্রুয়ারিতে গুয়াহাটীর নেহরু পার্কে এক বর্ণাঢ্য অনুষ্ঠানের মাধ্যমে চলচ্চিত্রটির সঙ্গীত প্রকাশ করা হয়। এই অনুষ্ঠানে অসমএর প্রাক্তন মুখ্যমন্ত্রী প্রফুল্ল কুমার মহন্ত, গায়ক জে পি দাস ও অভিনেতা জয়ন্ত কুমার দাস উপস্থিত ছিলেন।

চলচ্চিত্র 
২০১৫ সালের ২৭ মার্চ তারিখে সমগ্র অসমে চলচ্চিত্রটি মুক্তি লাভ করে।

তথ্য সংগ্রহ

বহিঃসংযোগ 
 চলচ্চিত্রটির ফেসবুক পৃষ্ঠা
 এম এল এন্টারটেইনমেন্ট এর ওয়েবসাইট
 ইউটিউবে গানের দৃশ্যাংশ

অসমীয়া ভাষার চলচ্চিত্র
২০১০-এর দশকের অসমীয়া ভাষার চলচ্চিত্র
২০১৫-এর চলচ্চিত্র
আসামের পটভূমিতে চলচ্চিত্র
অন্তহীন যাত্রা

অন্তহীন যাত্রা হল ২০০৪ সালে মুক্তি লাভ করা একটি অসমীয়া চলচ্চিত্র। গার্গী এণ্টারটেইনমেণ্ট কো. (প্রাইভেট) লিমিটেডের বেনারে প্রাঞ্জল ভরালী ও ছবি ভরালীর প্রযোজনা করা ডo মামণি রয়সোম গোস্বামীর একটি গল্পর ভিত্তিত নির্মিত চলচ্চিত্রটি পরিচালনা করেন মুন্না আহমেদে। চিত্রনাট্য দুলাল রয়র ও সঙ্গীত ডাo হিতেশ বরুয়ার। চলচ্চিত্রটি কলকাতা আন্তঃরাষ্ট্রীয় চলচ্চিত্র উৎসবে প্রদর্শিত হয়েছিল।

অভিনয়-শিল্পী 
 তপন দাস
 প্রস্তুতি থেকেশর
 জেরিফা য়াহিদ
 বিষ্ণু খারঘরীয়া
 নিপন গোস্বামী
 শান্তিছায়া রয়
 অতুল পাসালেি
 তৌফিক রহমান
 বাহারুল ইছলাম
 অন্তরা চৌধুরী
 অণুপ হাজারিকা
 জ্যোতি নারায়ণ নাথ
 কুইন হাজারিকা
 অয়তোষ ভূঞা
 বিশ্বজিৎ কাকতী
 গার্গী (শিশুশিল্পী)

কলা-কুশলী 
 প্রযোজনা - প্রাঞ্জল ভরালী, ছবি ভরালী
 পরিচালনা - মুন্না আহমেদ
 মুখ্য সহকারী পরিচালনা - অনিন্দ্য কাশ্যপ
 প্রযোজনা নিয়ন্ত্রণ - ভবেন বরা
 সম্পাদনা - শিয়াজী চৌধুরী
 সহ সম্পাদনা - অরূপ কাকতী, সুজিত বরা
 সঙ্গীত - ডাo হিতেশ বরুয়া
 সঙ্গীত ব্যয়স্থাপনা - ডনী হাজারিকা

তথ্যসূত্র 

অসমীয়া ভাষার চলচ্চিত্র
২০০০-এর দশকের অসমীয়া ভাষার চলচ্চিত্র
২০০৪-এর চলচ্চিত্র
আসামের পটভূমিতে চলচ্চিত্র
অদম্য (চলচ্চিত্র)

অদম্য () হল ২০১৪ সালের ১২ ডিসেম্বরে মুক্তি লাভ করা একটি অসমীয়া চলচ্চিত্র। বি বি এণ্টারটেইনমেণ্ট প্রাইভেট লিমিটেডের বেনারে বসন্ত কুমার বরুয়া ও ববী শর্মা বরুয়ার প্রযোজনা করা এই চলচ্চিত্রটির পরিচালনা ও কাহিনী ববী শর্মা বরুয়ার। স্ক্রীশ্ব্‌স রোগ ও সমাজে এর প্রভাবক বিষয়বস্তু হিসাবে নিয়ে নির্মিত চলচ্চিত্রটির মুখ্য চরিত্রে অভিনয় করেন প্রণামী বরাই। চলচ্চিত্রটি ২০১৪ সালের ঢাকা আন্তঃরাষ্ট্রীয় চলচ্চিত্র উৎসবে Spritual film শাখায় শ্রেষ্ঠ চলচ্চিত্রের সম্মান লাভ করেন।

অভিনয় 
 প্রণামী বরা (চরিত্র- জুরি)
 সুলক্ষণা বরুয়া (চরিত্র- জোনাক)
 জ্যোতি নারায়ণ নাথ (চরিত্র- জয়ন্ত)
 সৌরভ হাজারিকা (চরিত্র- জুরির স্বামী)
 জলী ভট্টাচার্য (চরিত্র- জয়ন্তের পত্নী)
 অতুল পাসালেি (চরিত্র- গঞা)
 জয়ন্ত দাস (চরিত্র- চিকিৎসক)
 প্রাঞ্জল শইকীয়া (চরিত্র- চিকিৎসক)
 পূর্ণিমা পাঠক শইকীয়া (চরিত্র- জুরির শাহু)
 রুণু দেয়ী

কলা-কুশলী 
 প্রযোজনা - বসন্ত কুমার বরুয়া, ববী শর্মা বরুয়া
 পরিচালনা/কাহিনী/সংলাপ - ববী শর্মা বরুয়া
 চিত্রনাট্য - সাগর সংগম চড়কার, ববী শর্মা বরুয়া
 সঙ্গীত পরিচালনা - পংকজ শর্মা
 চিত্রগ্রহণকারী - সত্য প্রকাশ রথ
 সম্পাদক - রাতুল ডেকা
 সাউণ্ড ডিজাইন - দেবজিত গায়ন
 কলা নির্দেশনা - দিগন্ত ভূঞা

সঙ্গীত 
অদম্যর সঙ্গীত পরিচালক পংকজ শর্মা। ছবিটির গানের রচয়িতা ববী শর্মা বরুয়া। গানগুলিতে কণ্ঠদান করেছেন প্রজ্ঞান বরুয়া, নন্দিতা শর্মা ও সুলক্ষণা বরুয়াই। গানের সুর জিত কাশ্যপের।

সম্মান 
 ত্রয়োদশ ঢাকা আন্তঃরাষ্ট্রীয় চলচ্চিত্র উৎসব - শ্রেষ্ঠ চলচ্চিত্র (Spiritual film শাখা), ২০১৪
 পঞ্চদশ রেইনবো চলচ্চিত্র উৎসব, লণ্ডনএ প্রদর্শিত, ২০১৪
 প্রথম আন্তঃরাষ্ট্রীয় মহিলা চলচ্চিত্র উৎসব, বাংলাদেশএ প্রদর্শিত, ২০১৪
 Cana চলচ্চিত্র উৎসব, সিংগাপুরএ প্রদর্শিত, ২০১৪
 দ্বাদশ Third Eye এছিয়ান চলচ্চিত্র উৎসবে প্রদর্শিত, ২০১৪
 Kala Godha Arts festivalত প্রদর্শিত, ২০১৪
 তৃতীয় দিল্লী আন্তঃরাষ্ট্রীয় চলচ্চিত্র উৎসবে প্রদর্শিত
 মুম্বাই আন্তঃরাষ্ট্রীয় মহিলা চলচ্চিত্র উৎসবে প্রদর্শিত, ২০১৪
 চেন্নাই আন্তঃরাষ্ট্রীয় চলচ্চিত্র উৎসবে প্রদর্শিত, ২০১৪
 বেংগালুরু আন্তঃরাষ্ট্রীয় চলচ্চিত্র উৎসবে প্রদর্শিত, ২০১৪

তথ্য সংগ্রহ

বহিঃসংযোগ 
 চলচ্চিত্রটির ট্রেইলার
 IMDBতে অদম্য

২০১৪ বর্ষর অসমীয়া চলচ্চিত্র
অসমীয়া ভাষার চলচ্চিত্র
মৎস্য ও প্রাণিসম্পদ মন্ত্রণালয়

মৎস ও প্রাণিসম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয় বাংলাদেশের মৎস্য সম্পদ ও প্রাণী সম্পদ নিয়ে কাজ করে। দেশীয় অর্থনীতিতে এ মন্ত্রণালয় গুরুত্বপূর্ণ ভূমিকা রাখে। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন ফরিদা আখতার, তিনি ২০২৪ সালের ৯ আগস্ট দায়িত্ব গ্রহণ করেছেন।

ইতিহাস 
স্বাধীনতা উত্তর বাংলাদেশে বন, মৎস্য ও পশুপালন নামে একটি বিভাগ ছিল কৃষি মন্ত্রণালয়ের। প্রাণিজ ও মৎস্য জাতীয় সম্পদের সম্প্রসারণের জন্য ১৯৭৮ সালে এটিকে কৃষি মন্ত্রণালয় থেকে আলাদা করে মৎস্য ও পশুপালন মন্ত্রণালয় নামে একটি নতুন মন্ত্রণালয় গঠন করা হয়। পরবর্তীতে ১৯৮৪ সালের জানুয়ারি মাসে এটি আবার মৎস্য ও পশুপালন বিভাগ নামে কৃষি মন্ত্রণালয়ের আওতাধীন একটি বিভাগে পরিণত হয়। পরে আলাদা মন্ত্রণালয়ের মাধ্যমে কার্যক্রম পরিচালনার প্রয়ােজন অনুভূত হওয়ায় ১৯৮৬ সালের ফেব্রুয়ারি মাসে মৎস্য ও পশুপালন মন্ত্রণালয় নামে এটি পুনর্গঠন করা হয়। ১৯৮৯ সালে মৎস্য ও পশুপালন মন্ত্রণালয়ের নাম আংশিক সংশােধন করে মৎস্য ও পশুসম্পদ মন্ত্রণালয় নামকরণ করা হয়। পরবর্তীতে ২০০৯ সালে মৎস্য ও পশুসম্পদ মন্ত্রণালয়ের নাম পরিবর্তন করে মৎস্য ও প্রাণিসম্পদ মন্ত্রণালয় হিসেবে নামকরণ করা হয়।

রূপকল্প ও অভিলক্ষ্য
রূপকল্প : সকলের জন্য নিরাপদ, পর্যাপ্ত ও মানসম্মত প্রাণিজ আমিষ নিশ্চিতকরণ।
অভিলক্ষ্য : মৎস্য ও প্রাণিজ পণ্যের উৎপাদন ও উৎপাদনশীলতা বৃদ্ধি এবং মূল্য সংযোজনের মাধ্যমে প্রাণিজ আমিষের চাহিদা পূরণ।

অধীনস্থ বিভাগ 
 প্রাণিসম্পদ অধিদপ্তর
 মৎস্য অধিদপ্তর
 বাংলাদেশ প্রাণিসম্পদ গবেষণা ইনস্টিটিউট
 বাংলাদেশ মৎস্য গবেষণা ইনস্টিটিউট
 মৎস্য ও প্রাণিসম্পদ তথ্য দপ্তর
 বাংলাদেশ মৎস্য উন্নয়ন কর্পোরেশন
 বাংলাদেশ মেরিন ফিশারিজ একাডেমি
 বাংলাদেশ ভেটেরিনারি কাউন্সিল

আরও দেখুন 
 কৃষি মন্ত্রণালয়

তথ্যসূত্র

বহিঃসংযোগ

 
বাংলাদেশ সরকারের মন্ত্রণালয়
১৯৭২-এ বাংলাদেশে প্রতিষ্ঠিত
প্রতিবিষ

প্রতিবিষ বা টক্সিন হচ্ছে এক প্রকার বিষাক্ত পদার্থ যা জীব বা জীবকোষের অভ্যন্তরে উৎপন্ন হয়। বিষক্রিয়াকারক (Toxicant) কৃত্রিমভাবে জীবকোষের বাইরেও প্রস্তুত করা যায়। এই কাজটি প্রথম করেন জৈব রসায়নবিদ লুডউইক ব্রেইজের (১৮৪৯-১৯১৯) । প্রতিবিষের ইংরেজি পরিভাষা হলো টক্সিন; শব্দটি গ্রিক শব্দ τοξικόν (তোক্সিকন) থেকে এসেছে।

প্রতিবিষ ক্ষুদ্র অণু (small molecule), পেপটাইড অথবা প্রোটিন হতে পারে। এগুলি রোগ সৃষ্টি করতে এমনকি জৈব দেহকলা (Biological tissue) ধ্বংস করে দিতে সক্ষম। জৈব বৃহদাকৃতি অণু (macromolecule ম্যাক্রোমলিকিউল: অপেক্ষাকৃত বড় অণু) যেমন উৎসেচক (এনজাইম) অথবা কোষীয় গ্রাহক (cellular receptors) এর উপর নানান ধরনের বিক্রিয়া ঘটাতে সক্ষম। বিষাক্ততার  (toxicity) উপর নির্ভর করে প্রতিবিষ বিভিন্ন ধরনের হতে পারে, যেমন সচরাচর দেখা যায় এরকম ক্ষুদ্র প্রতিবিষ (যেমন মৌমাছির হুলের দংশন) যেমন আছে, তেমনি তাৎক্ষণিক মৃত্যু ঘটাতে সক্ষম (বটুলিনাম প্রতিবিষ botulinum toxin যা খাদ্যে বিষক্রিয়ার মাধ্যমে হয়) এই ধরনের প্রতিবিষও দেখা যায়।

আরও দেখুন

তথ্যসূত্র

বহিঃসংযোগ
 T3DB: Toxin-target database
 ATDB: Animal toxin database
 Society of Toxicology
 The Journal of Venomous Animals and Toxins including Tropical Diseases
 ToxSeek: Meta-search engine in toxicology and environmental health
 Website on Models & Ecotoxicology

টক্সিন
বিষক্রিয়াকারক
জীববিজ্ঞান পরিভাষা
বিষক্রিয়াবিজ্ঞান
পানি সম্পদ মন্ত্রণালয় (বাংলাদেশ)

পানি সম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র ও স্বাধীন মন্ত্রণালয়। এ মন্ত্রণালয়ের কাজ হচ্ছে দেশের পানি সম্পদের সঠিক ব্যবহার নিশ্চিত করা। তিস্তা সেচ প্রকল্প এ মন্ত্রণালয়ের অন্যতম প্রকল্প।

অধীনস্থ বিভাগ 
 বাংলাদেশ পানি উন্নয়ন বোর্ড
 নদী গবেষণা ইন্সটিটিউট 
 যৌথ নদী কমিশন 
 বাংলাদেশ হাওর ও জলাভূমি উন্নয়ন অধিদপ্তর
 পানি সম্পদ পরিকল্পনা সংস্থা
 ইনস্টিটিউট অব ওয়াটার মডেলিং
 সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস

আরও দেখুন 
 তিস্তা সেচ প্রকল্প
 তিস্তার পানি নিয়ে বিরোধ

তথ্যসূত্র

বহিঃসংযোগ 

বাংলাদেশ সরকারের মন্ত্রণালয়
পানি সম্পদ মন্ত্রণালয় (বাংলাদেশ)
জল মন্ত্রণালয়
১৯৭২-এ বাংলাদেশে প্রতিষ্ঠিত
গেদে রেলওয়ে স্টেশন

গেদে, ১৮৬২ সালে নির্মিত, ভারতের পশ্চিমবঙ্গ এর একটি সীমান্তবর্তী রেলওয়ে স্টেশন, যেটি নদীয়া জেলার কৃষ্ণগঞ্জের সিডি ব্লকে অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট। এটি কলকাতা শহরতলি রেলওয়ের শিয়ালদহ-গেদে লাইনের সর্বশেষ স্টেশন।

ইতিহাস 
১৮৭১ সালে ইস্টার্ন বেঙ্গল রেলওয়ের কলকাতা-গোয়ালন্দ ঘাট রেলপথ খোলা হলে গেদে স্টেশনটির গুরুত্ব বর্ধিত হয়।  বর্তমানে মৈত্রী এক্সপ্রেস এই স্টেশনের উপর দিয়ে যায়। ১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশের (পরে ১৯৫৬ সালে যার নাম পরিবর্তন করে পূর্ব পাকিস্তান হয়) মধ্যে। অবিভক্ত ভারতের ওপর ব্রিটিশ শাসনের সময় নিয়মিত রাতব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস—এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ-না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন লিঙ্ক এর অবসান ঘটায়| ১৯৭১ সালের বাংলাদেশের স্বাধীনতা যুদ্ধ ফল স্বরূপ হিসাবে পূর্ব পাকিস্তান স্বাধীন হয় জাতিরাষ্ট্র বাংলাদেশ হিসাবে। উপরে উল্লিখিত ট্রেন গুলোর মধ্যে প্রথম দুটো ট্রেন মৈত্রী এক্সপ্রেস এর মতন একই রুট বরাবর, গেদে এবং দর্শনা হয়ে চলাচল করত এবং বরিশাল এক্সপ্রেস, বনগাঁ ও যশোর এর মাধ্যমে চলাচল করত।  বিরাল-রাধিকাপুর মালবাহী পণ্য যাতায়াতের আরেকটি শাখা ছিল। রানাঘাট - গেদে লাইনের বৈদ্যুতিকরণ ঘটে ১৯৯৯-২০০০ সাল নাগাদ। এর পর এই লাইনে লোকাল বৈদ্যুতিক ট্রেন চালানো শুরু হয়। ২০০২ সালের হিসাবে, গেদে-দর্শনা লাইন দিয়ে বাংলাদেশে ভারতীয় রেলওয়ের মাধ্যমে বিপুল পণ্য রপ্তানি ঘটে।

যাত্রী পরিষেবা 
সীমিত মালবাহী সেবা কয়েক বছরের জন্য বাংলাদেশ ও ভারতের মধ্যে চলাচল করে, কিন্তু যাত্রী পরিষেবা শুধুমাত্র ২০০৮ সালে পুনর্জাগরিত হয়, ২০০৭ সালের ফেব্রুয়ারি মাসে ভারতের প্রাক্তন রাষ্ট্রপতি এবং ভারতের তখনকার পররাষ্ট্রমন্ত্রী প্রণব মুখার্জির ঢাকা ভ্রমণের পর। ২০০৭ সালের জুলাই মাসের ৮ তারিখ প্রথম ট্রেন (মৈত্রী এক্সপ্রেস) ভারতীয় সরকারি কর্মকর্তাদের বহন করে, একটি পরীক্ষা চালানোর মাধ্যমে কোলকাতা থেকে ঢাকা পর্যন্ত চলে। ২০০৮ সালের ১৪ এপ্রিল, বাংলা পহেলা বৈশাখের দিন থেকে দ্বি-সাপ্তাহিক এই ট্রেন সাভিস চালু করা হয়। মৈত্রী এক্সপ্রেসের যাত্রীদের ভিসার জন্য আবেদন করার ক্ষেত্রে এটি "রেল-গেদে দ্বারা" (ভারতীয় ভিসার জন্য) বা "রেল-দর্শনা দ্বারা" (বাংলাদেশী ভিসার জন্য) হিসাবে এন্ট্রি পোর্ট উল্লেখ করার জন্য অপরিহার্য।

তথ্যসূত্র

নদিয়া জেলার রেলওয়ে স্টেশন
১৮৬২-এ চালু রেলওয়ে স্টেশন
শিয়ালদহ রেল বিভাগ
কলকাতা শহরতলি রেল স্টেশন
পূর্ব লাইন (কলকাতা শহরতলি রেল)
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৮৬২-এ ভারতে প্রতিষ্ঠিত
১৮৬২-এ ভারতে চালু রেলওয়ে স্টেশন
হলুদ বিহার

হলুদ বিহার নওগাঁ জেলার বদলগাছী উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। এটি উপজেলার বিলাশবাড়ী ইউনিয়নের হলুদ বিহার গ্রামে অবস্থিত। হলুদ বিহার গ্রামে মূলতঃ চারটি ঢিবি থাকলেও বর্তমানে কেবল ১০০ ফুট ব্যাসের একটি মাত্র ঢিবি রয়েছে।

হলুদ বিহার গ্রামটি স্থানীয়ভাবে দ্বীপগঞ্জ নামেও পরিচিত। ঢিবিগুলোও বিক্ষিপ্তভাবে ছড়ানো বেশ কিছু স্থাপনার ধ্বংসাবশেষ দেখে ধারণা করা হয়ে থাকে, এই স্থানটিতে পূর্বে বৌদ্ধদের বসতি ছিল।

ইতিহাস

বিভিন্ন সময় হলুদ বিহারে বেশ কয়েকজন প্রত্নতাত্ত্ববিদ ও সংস্থা ভ্রমণ করে এলাকাটি সম্পর্কে বেশ কিছু তথ্য দেন। ১৯৩০ বা ১৯৩১ সালে ভারতীয় প্রত্নতত্ববিদ জি.সি দত্ত ভারতের প্রত্নতত্ত্ব জরিপ বিভাগের অধীনে এলাকাটি পরিদর্শন করেন। তিনি তার রিপোর্টে উল্লেখ করেন, পুরো অঞ্চলটি পূর্ব থেকে পশ্চিমে ৬৪.৫ মিটার ও উত্তর থেকে দক্ষিণে ৪০.৫ মিটার এবং সংলগ্ন ভূমি হতে অঞ্চলটির উচ্চতা প্রায় ১০.৫ মিটার। এসময় গ্রামের একটি স্থান থেকে প্রায় ১ মিটার উঁচু একটি গণেশের ব্রোঞ্জ মূর্তি আবিষ্কৃত হয়। ধারণা করা হয়ে থাকে, মূর্তিটি ৮-৯ শতকের দিকে তৈরি।

প্রত্নতত্ত্ববিদ কাজী মোহাম্মদ মেছের তাঁর রাজশাহীর ইতিহাস নামীয় গ্রন্থে উল্লেখ করেছেন যে,  হলুদ বিহার ডিবি থেকে ১৯৬৩ খ্রিস্টাব্দে কালো পাথরের তৈরী একটি বুদ্ধ মূর্তি, কয়েকটি  পোড়ামাটির চিত্রফলক এবং কিছু প্রাচীন মুদ্রা আবিষ্কৃত হয়েছিল। বাংলাদেশ প্রতিষ্ঠার পর বাংলাদেশ প্রত্নতত্ত্ব অধিদপ্তর এই এলাকাটিতে অনুসন্ধানের জন্য ১৯৭৪ খ্রিস্টাব্দে প্রাক্তন সুপারিন্টেন্ডেন্ট  হারুন-অর-রশীদকে প্রেরণ করেছিল। তিনিও তার প্রতিবেদনে এ অঞ্চলে প্রাচীন সভ্যতার বিভিন্ন ধ্বংসাবশেষ, পোড়ামাটির ফলক ও পাথরের ভাস্কর্য দেখতে পান বলে উল্লেখ করেন।

এরপর ১৯৭৬ সালে বাংলাদেশ প্রত্নতত্ত্ব অধিদপ্তর স্থানটিকে প্রত্নতাত্ত্বিক স্থান হিসেবে নথিভুক্ত করে এবং ১৯৮৪ ও ১৯৯৩ খ্রিস্টাব্দে দুটি খননকার্য পরিচালনা করে।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
নওগাঁ জেলার প্রত্নতাত্ত্বিক স্থাপনা
বদলগাছী উপজেলা
বাংলাদেশের বিহার
নওগাঁ জেলার দর্শনীয় স্থান
বাংলাদেশের প্রাক্তন জনবহুল স্থান
বাংলাদেশে বৌদ্ধ মঠ
ভারতীয় উপমহাদেশের প্রাচীন বিশ্ববিদ্যালয়
পাল সাম্রাজ্য
বাংলাদেশের প্রত্নতাত্ত্বিক স্থান
নওগাঁ জেলা
সাংবাদিকতায় একুশে পদক বিজয়ীদের তালিকা

সাংবাদিকতায় একুশে পদক বাংলাদেশের সাংবাদিকদের জন্য একটি জাতীয় এবং দ্বিতীয় সর্বোচ্চ বেসামরিক পুরস্কার। বাংলাদেশের সাংবাদিকতায় অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

বিজয়ীদের তালিকা

আরও দেখুন 
 ভাষা আন্দোলনে একুশে পদক বিজয়ীদের তালিকা
 মুক্তিযুদ্ধে একুশে পদক বিজয়ীদের তালিকা
 শিক্ষায় একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 ভাষা ও সাহিত্যে একুশে পদক বিজয়ীদের তালিকা
 শিল্পকলায় একুশে পদক বিজয়ীদের তালিকা
 বিজ্ঞান ও প্রযুক্তিতে একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা
 অর্থনীতিতে একুশে পদক বিজয়ীদের তালিকা

তথ্যসূত্র

বহিঃসংযোগ 
 সংস্কৃতি বিষয়ক মন্ত্রণালয়ের ওয়েবসাইট

একুশে পদক